##

 REPUBLIKA HRVATSKA

DUBROVAČKO-NERETVANSKA ŽUPANIJA

 **GRAD DUBROVNIK**

**G r a d o n a č e l n i k**

KLASA:602-01/17-02/19

URBROJ:2117/01-01-17-2

Dubrovnik, 6. prosinca 2017.

Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12 i 19/13 – proćišćeni tekst) i članka 41. Statuta Grada Dubrovnika („Službeni glasnik Grada Dubrovnika“, broj 4/09, 6/10, 3/11, 14/12, 5/13, 6/13 – pročišćeni tekst i 9/15), gradonačelnik Grada Dubrovnika donio je

**Z A K LJ U Č A K**

1. Utvrđuje se prijedlog teksta Pravilnika o dodjeli stipendija učenicima i studentima s područja Grada Dubrovnika i dostavlja Gradskom vijeću Grada Dubrovnika na raspravu i donošenje.
2. Prijedlog teksta Pravilnika o dodjeli stipendija učenicima i studentima s područja Grada Dubrovnika čini sastavni dio ovog zaključka.
3. Izvjestitelj o ovom predmetu bit će privremeni pročelnik Upravnog odjela za obrazovanje, šport, socijalnu skrb i civilno društvo Grada Dubrovnika, Miho Katičić.

**Gradonačelnik:**

**Mato Franković**

DOSTAVITI:

1. Gradsko vijeće
2. Upravni odjel za obrazovanje, šport, socijalnu skrb i civilno društvo
3. Upravni odjel za poslove gradonačelnika
4. Pismohrana

 **Gradsko vijeće**

KLASA:

URBROJ:

Dubrovnik,

Na temelju članka 32. Statuta Grada Dubrovnika ( „Službeni glasnik Grada Dubrovnika“, broj 4/09., 6/10., 3/11., 14/12., 5/13., 6/13. – pročišćeni tekst i 9/15.*)* Gradsko vijeće Grada Dubrovnika na . sjednici, održanoj 18. prosinca 2017. godine, donijelo je

**Pravilnik o dodjeli stipendija učenicima i studentima s područja Grada Dubrovnika**

Članak 1.

Ovim Pravilnikom o stipendiranju učenika i studenata Grada Dubrovnika (u daljnjem tekstu: Pravilnik) utvrđuju se uvjeti, kriteriji i postupak za dodjelu stipendija Grada Dubrovnika, te prava i obveze njihovih korisnika.

Članak 2.

Sredstva za stipendije osiguravaju se u proračunu Grada Dubrovnika, u razdjelu Upravnog odjela za obrazovanje, šport, socijalnu skrb i civilno društvo (u daljnjem tekstu: Upravni odjel).

Stipendije se dodjeljuju temeljem natječaja, koje svake godine raspisuje gradonačelnik Grada Dubrovnika, putem Upravnog odjela.

Članak 3.

Grad Dubrovnik dodjeljuje pet vrsta stipendija:

1. stipendije za učenike i studente koji su sami stradalnici ili su djeca stradalnika iz Domovinskog rata;
2. stipendije za nadarene studente;
3. stipendije za učenike i studente u deficitarnim zanimanjima;
4. stipendije za učenike i studente iz obitelji slabijeg imovnog stanja i
5. stipendije za studente koji su osobe s invaliditetom

Članak 4.

Pravo sudjelovanja na natječaju za stipendije, sukladno preostalim uvjetima ovog Pravilnika i teksta natječaja, imaju učenici i studenti koji:

1. su državljani Republike Hrvatske,
2. su kao redoviti učenici upisani u određenu srednjoškolsku ustanovu odnosno koji su kao redoviti studenti upisani na sveučilišni ili stručni studij u Republici Hrvatskoj,
3. imaju prebivalište na području Grada Dubrovnika najmanje šest mjeseci prije raspisivanja natječaja za stipendije,
4. nemaju novčane potpore za školovanje odobrene od nekog drugog subjekta.

Osobe iz stavka 1. ovoga članka svoj status dokazuju dostavom dokumentacije nadležnih tijela .

Studenti koji su osobe s invaliditetom imaju pravo na stipendiju i kad imaju status izvanrednog studenta.

**UVJETI I KRITERIJI ZA DOBIVANJE STIPENDIJE**

1. **STIPENDIJE ZA UČENIKE I STUDENTE KOJI SU SAMI STRADALNICI ILI SU DJECA STRADALNIKA DOMOVINSKOG RATA**

Članak 5.

Pravo na stipendije za učenike i studente koji su sami stradalnici ili su djeca stradalnika iz Domovinskog rata ostvaruju učenici i studenti koji ispunjavaju sve uvjete propisane člankom 4. ovog Pravilnika i natječajem te pripadaju jednoj od sljedećih skupina:

1. djeca ili posvojenici poginulih hrvatskih branitelja ili civilnih žrtava iz Domovinskog rata,
2. civilni invalidi iz Domovinskog rata, bez obzira na stupanj oštećenja organizma,
3. djeca ili posvojenici ratnih vojnih invalida ili civilnih invalida iz Domovinskog rata s najmanje 50%-tnim stupnjem tjelesnog oštećenja,
4. djeca ili posvojenici ratnih vojnih ili civilnih invalida iz Domovinskog rata bez obzira na stupanj oštećenja organizma, ali samo ako u njihovoj obitelji ima troje ili više djece predškolskog uzrasta ili na školovanju.
5. **STIPENDIJE ZA NADARENE STUDENTE**

Članak 6.

Pravo sudjelovanja na natječaju za stipendiju u ovoj kategoriji imaju studenti koji:

1. ispunjavaju sve uvjete propisane člankom 4. ovog Pravilnika i natječajem te
2. su u posljednje četiri godine školovanja postigli opći uspjeh od najmanje 4,50 za svaku pojedinu godinu obrazovanja ( studenti prve godine studija), odnosno koji su za svaku pojedinu godinu studija postigli najmanju prosječnu ocjenu 3,50 ili su na natjecanjima u okviru sustava natjecanja ministarstva nadležnog za poslove obrazovanja, znanosti i sporta, kao pojedinci ili kao članovi skupine, osvojili neko od prva tri mjesta.

Članak 7.

Kriteriji na temelju kojih se provodi odabir za dodjelu stipendija za nadarene studente su sljedeći:

1. opći uspjeh u prethodnom školovanju (studenti prve godine studija), odnosno prosječna ocjena svih položenih ispita (studenti viših godina)
2. uspjeh na natjecanjima,
3. socijalni položaj,
4. trenutna upisana godina studija, te
5. prosječni broj ECTS bodova ostvaren tijekom školovanja.

Članak 8.

Opći uspjeh u prethodnom školovanju za studente prve godine studija, određuje se uzimajući u obzir opći uspjeh u prethodnom školovanju (opći uspjeh u posljednje četiri godine obrazovanja u svim razredima srednje škole), te opći uspjeh na državnoj maturi.

Uz uvjete navedene u prethodnom stavku ovoga članka uzima se u obzir i uspjeh na državnoj maturi, a boduje se kako slijedi:

1. prosječna ocjena 4,80-5,00 180 bodova
2. prosječna ocjena 4,50-4,79 140 bodova
3. prosječna ocjena 3,50-4,49 100 bodova
4. prosječna ocjena ispod 3,50 60 bodova

Opći uspjeh u prethodnom školovanju za studente viših godina, određuje se uzimajući u obzir ocjene svih položenih ispita, a boduje se na sljedeći način:

1. prosječna ocjena 4,80-5,00 200 bodova
2. prosječna ocjena 4,50-4,79 160 bodova
3. prosječna ocjena 4,00-4,49 120 bodova
4. prosječna ocjena 3,50-3,99 100 bodova
5. ostvarenih 60+ ECTS bodova za prošlu godinu 10 bodova
6. ostvarenih 55-60 ECTS bodova za prošlu godinu 5 bodova
7. za svaku upisanu višu godinu studija + 5 bodova

Studenti mogu ostvariti dodatne bodove ukoliko su dobitnici neke od nagrada i to:

rektorova nagrada 50 bodova

dekanova nagrada 30 bodova

Članak 9.

Uspjeh studenata prve godine studija na natjecanjima boduje se kako slijedi:

1. državna natjecanja
2. mjesto 80 bodova
3. mjesto 65 bodova
4. mjesto 50 bodova
5. županijska natjecanja
6. mjesto 40 bodova
7. mjesto 30 bodova
8. mjesto 20 bodova

Ako isti kandidat ostvari pravo na bodove po više osnova iz stavka 1. ovog članka, bodovi se ne zbrajaju, nego se uzimaju u obzir i zbrajaju bodovi stečeni samo po jednoj, i to najpovoljnijoj osnovi.

Članak 10.

Socijalni položaj učenika i studenta boduje se na sljedeći način:

1. ako kandidat nema oba roditelja 40 bodova
2. ako kandidat nema jednog roditelja 30 bodova
3. ako je kandidat iz obitelji s troje i više djece ;

 za svako predškolsko dijete u obitelji kandidata ili

 dijete na školovanju u mjestu prebivališta 5 bodova

1. za svako dijete u obitelji kandidata na školovanju

izvan mjesta prebivališta 10 bodova

1. **STIPENDIJE ZA UČENIKE I STUDENTE U DEFICITARNIM ZANIMANJIMA**

Članak 11.

Pravo sudjelovanja na natječaju za stipendiju u ovoj kategoriji imaju učenici i studenti:

1. koji ispunjavaju sve uvjete propisane člankom 4. ovog Pravilnika i natječajem;
2. koji su se odlučili za neko od deficitarnih zanimanja koja su navedena u tekstu natječaja za dodjelu stipendija učenicima i studentima u deficitarnim zanimanjima.

Članak 12.

Kriteriji na temelju kojih se provodi odabir za dodjelu stipendija u deficitarnim zanimanjima su sljedeći:

1. deficitarnost zanimanja sukladno odluci gradonačelnika,
2. opći uspjeh u prethodnom školovanju,
3. uspjeh na natjecanjima,
4. socijalni položaj,
5. trenutna upisana godina studija, te
6. prosječni broj ECTS bodova ostvaren tijekom školovanja.

Članak 13.

Opći uspjeh u prethodnom školovanju za učenike i studente prve godine studija, određuje se uzimajući u obzir opći uspjeh u prethodnom školovanju (opći uspjeh u posljednje četiri godine obrazovanja u srednjoj školi odnosno u osnovnoj školi, a za studente opći uspjeh u svim razredima srednje škole) te opći uspjeh na državnoj maturi.

Uz uvjete navedene u prethodnom stavku ovoga članka uzima se u obzir i uspjeh na državnoj maturi, a boduje se kako slijedi:

1. prosječna ocjena 4,80-5,00 180 bodova
2. prosječna ocjena 4,50-4,79 140 bodova
3. prosječna ocjena 3,50-4,49 100 bodova
4. prosječna ocjena ispod 3,50 60 bodova

Opći uspjeh u prethodnom školovanju za studente viših godina, određuje se uzimajući u obzir ocjene svih položenih ispita, a boduje se na sljedeći način:

1. prosječna ocjena 4,80-5,00 200 bodova
2. prosječna ocjena 4,50-4,79 160 bodova
3. prosječna ocjena 4,00-4,49 120 bodova
4. prosječna ocjena 3,50-3,99 100 bodova
5. ostvarenih 60+ ECTS bodova za prošlu godinu 10 bodova
6. ostvarenih 55-60 ECTS bodova za prošlu godinu 5 bodova
7. za svaku upisanu višu godinu studija + 5 bodova

Studenti mogu ostvariti dodatne bodove ukoliko su dobitnici neke od nagrada i to:

rektorova nagrada 50 bodova

dekanova nagrada 30 bodova

Članak 14.

Uspjeh studenata prve godine studija na natjecanjima i smotrama boduje se kako slijedi:

1. državna natjecanja
2. mjesto 80 bodova
3. mjesto 65 bodova
4. mjesto 50 bodova
5. županijska natjecanja
6. mjesto 40 bodova
7. mjesto 30 bodova
8. mjesto 20 bodova

Ako isti kandidat ostvari pravo na bodove po više osnova iz stavka 1. ovog članka, oni se ne mogu zbrajati, nego se uzimaju u obzir i zbrajaju bodovi stečeni samo po jednoj, i to najpovoljnijoj osnovi.

Članak 15.

Socijalni položaj učenika i studenta boduje se na sljedeći način:

1. ako kandidat nema oba roditelja 40 bodova
2. ako kandidat nema jednog roditelja 30 bodova
3. ako je kandidat iz obitelji s troje i više djece ;

 za svako predškolsko dijete u obitelji kandidata ili

 dijete na školovanju u mjestu prebivališta 5 bodova

1. za svako dijete u obitelji kandidata na školovanju

izvan mjesta prebivališta 10 bodova

1. **STIPENDIJE ZA UČENIKE I STUDENTE IZ OBITELJI SLABIJEG IMOVNOG STANJA**

Članak 16.

Pravo na sudjelovanje u natječaju za stipendiju u ovoj kategoriji imaju učenici i studenti koji:

1. ispunjavaju sve uvjete propisane člankom 4. ovog Pravilnika i natječajem te
2. ispunjavaju uvjet prihoda koji se svake godine utvrđuje tekstom natječaja, temeljem zaključka gradonačelnika.

Članak 17.

Kriteriji na temelju kojih se provodi odabir za dodjelu stipendija za učenike i studente iz obitelji slabijeg imovnog stanja su sljedeći:

1. socijalni i materijalni položaj
2. opći uspjeh u prethodnom školovanju.

Članak 18.

Socijalni i materijalni položaj učenika i studenata boduje se kako slijedi:

1. ako kandidat nema oba roditelja 90 bodova
2. ako je kandidat iz obitelji koja ostvaruje pravo na stalnu

 pomoć Centra za socijalnu skrb 80 bodova

1. ako kandidat nema jednog roditelja 60 bodova
2. ako je kandidat dijete samohranog roditelja (koji ne

 prima nikakvu financijsku pomoć od drugog roditelja) 40 bodova

1. ako je kandidat iz obitelji s više djece:

 za svako predškolsko dijete u obitelji kandidata ili

 dijete na školovanju u mjestu prebivališta 10 bodova

1. za svako dijete u obitelji kandidata na školovanju

 izvan mjesta prebivališta 15 bodova.

Članak 19.

Opći uspjeh u prethodnom školovanju za učenike i studente prve godine određuje se uzimajući u obzir opći uspjeh( za učenike: opći uspjeh u posljednje četiri godine obrazovanja u srednjoj odnosno osnovnoj školi, za studente : opći uspjeh u svim razredima srednje škole) a boduje se na sljedeći način:

Opći uspjeh 4,50-5,00 60 bodova

Opći uspjeh 3,50-4,49 45 bodova

Opći uspjeh 2,50-3,49 30 bodova

Opći uspjeh 2,00-2,49 15 bodova

Opći uspjeh u prethodnom školovanju za studente viših godina, određuje se uzimajući u obzir ocjene svih položenih ispita, a boduje se na sljedeći način:

prosjek ocjena 4,00-5,00 80 bodova

prosjek ocjena 3,50-3,99 60 bodova

prosjek ocjena 2,50-3,49 40 bodova

prosjek ocjena 2,00-2,49 20 bodova

1. **STIPENDIJE ZA STUDENTE KOJI SU OSOBE S INVALIDITETOM**

Članak 20.

Pravo na sudjelovanje na natječaju u ovoj kategoriji imaju studenti koji su osobe s invaliditetom a ispunjavaju sve uvjete propisane člankom 4. ovog Pravilnika i natječajem te potpadaju pod jednu od sljedećih kategorija:

1. Studenti koji su osobe s invaliditetom čiji stupanj tjelesnog oštećenja iznosi 50% ili više
2. Studenti koji su osobe s invaliditetom a koji su korisnici osobne invalidnine sukladno odredbama važećeg Zakona o socijalnoj skrbi.

Prijavitelji na natječaj za stipendije ove kategorije koji spadaju pod točku 1. stavka 1. ovoga članka dokazuju svoj status temeljem važećeg nalaza, mišljenja ili rješenja o invaliditetu Hrvatskog zavoda za mirovinsko osiguranje o težini oštećenja temeljem kojeg je utvrđen stupanj tjelesnog oštećenja od 50% ili više.

Prijavitelji na natječaj za stipendije ove kategorije koji spadaju pod točku 2. stavka 1. ovoga članka dokazuju svoj status temeljem važećeg rješenja nadležnog centra za socijalnu skrb o ostvarivanju prava na osobnu invalidninu.

Dodatna dokumentacija i kriteriji propisuje se tekstom natječaja.

**POSTUPAK DODJELE STIPENDIJA**

Članak 21.

Prilikom raspisivanja natječaja gradonačelnik Grada Dubrovnika donosi odluku o deficitarnim zanimanjima za Grad Dubrovnik, te odluku o osnivanju Povjerenstva za provedbu postupka dodjele stipendija.

Članak 22.

Svi natječaji propisani ovim Pravilnikom raspisuju se odvojeno.

Iznos stipendija za svaku godinu utvrđuje se tekstom natječaja.

Obavijest o raspisivanju natječaja objavljuje se u najmanje jednoj tiskovini, a tekstovi natječaja i popratna dokumentacija na web stranici Grada Dubrovnika ([www.dubrovnik.hr](http://www.dubrovnik.hr)).

Članak 23.

1. Natječaj za učenike i studente koji su sami stradalnici ili su djeca stradalnika Domovinskog rata sadržava:
* iznos stipendija za školovanje učenika i studenata koje se odobravaju,
* rok u kojem se podnose prijava na natječaj,
* isprave koje treba dostaviti uz prijavu, uz napomenu da se neće uzimati uz obzir i da će se odbaciti prijave koje nisu potpune ili koje budu nepravodobne,
* kriterije na temelju kojih će se obaviti odabir prijavljenih kandidata, utvrđene ovim Pravilnikom,
* rok u kojem će prijavljeni kandidati biti obaviješteni o rezultatima natječaja,
* druge možebitne sastavnice prema odluci gradonačelnika.
1. Natječaj za nadarene studente sadržava:
* broj i iznos stipendija koje se odobravaju,
* rok u kojem se podnose prijave na natječaj,
* isprave koje treba dostaviti uz prijavu, uz napomenu da će se odbaciti nepotpune ili nepravodobne prijave,
* kriterije na temelju kojih će se obaviti odabir prijavljenih kandidata, utvrđene Pravilnikom,
* rok u kojem će prijavljeni kandidati biti obaviješteni o rezultatima natječaja,
* druge možebitne sastavnice prema odluci gradonačelnika.
1. Natječaj za učenike i studente u deficitarnim zanimanjima sadržava:
* popis deficitarnih zanimanja za Grad Dubrovnik,
* broj i iznos stipendija koje se odobravaju za svako od deficitarnih zanimanja,
* rok u kojem se podnose prijave na natječaj
* isprave koje treba dostaviti uz prijavu, uz naznaku da se neće uzimati u obzir i da će se odbaciti prijave koje nisu potpune ili koje budu nepravodobne,
* kriterije na temelju kojih će se obaviti odabir prijavljenih kandidata, utvrđene ovim Pravilnikom,
* rok u kojem će prijavljeni kandidati biti obaviješteni o rezultatima natječaja,
* druge možebitne sastavnice prema odluci gradonačelnika.
1. Natječaj za učenike i studente iz obitelji slabijeg imovnog stanja sadržava:
* broj i iznos stipendija koje se odobravaju,
* rok u kojem se podnose prijave na natječaj,
* isprave koje treba dostaviti uz prijavu, uz napomenu da će se odbaciti nepotpune ili nepravodobne prijave,
* kriterije na temelju kojih će se obaviti odabir prijavljenih kandidata, utvrđene Pravilnikom,
* rok u kojem će prijavljeni kandidati biti obaviješteni o rezultatima natječaja,
* druge možebitne sastavnice prema odluci gradonačelnika.
1. Natječaj za studente koji su osobe s invaliditetom sadržava:
* iznos stipendija koje se odobravaju,
* rok u kojem se podnose prijave na natječaj,
* isprave koje treba dostaviti uz prijavu, uz napomenu da će se odbaciti nepotpune ili nepravodobne prijave,
* kriterije na temelju kojih će se obaviti odabir prijavljenih kandidata, utvrđene Pravilnikom,
* rok u kojem će prijavljeni kandidati biti obaviješteni o rezultatima natječaja,
* druge možebitne sastavnice prema odluci gradonačelnika.

Članak 24.

Po isteku roka za podnošenje prijava na natječaj Povjerenstvo utvrđuje ispunjavaju li prijavitelji formalno-pravne uvjete, a potom utvrđuje bodovne liste sukladno uvjetima propisanim ovim Pravilnikom.

O radu Povjerenstva vodit će se zapisnik.

O situacijama koje se nisu mogle predvidjeti ovim Pravilnikom, odlučuje gradonačelnik na prijedlog Povjerenstva.

Članak 25.

Stipendije za učenike i studente stradalnika Domovinskog rata dodijelit će se svim kandidatima čije su prijave potpune i pravodobne, te koji ispunjavaju uvjete ovog Pravilnika i natječaja.

Stipendije za studente koji su osobe s invaliditetom dodijelit će se svim kandidatima čije su prijave potpune i pravodobne, te koji ispunjavaju uvjete ovog Pravilnika i natječaja.

Članak 26.

Prijave kandidata za dodjelu stipendija za nadarene studente, te učenike i studente u deficitarnim zanimanjima boduju se prema prethodno opisanim kriterijima iz ovog Pravilnika, te se na temelju ukupnog broja bodova prikupljenih po svim kriterijima pojedini kandidati svrstavaju redom od većega broja bodova prema manjemu, čime se utvrđuju liste prvenstva.

Ako na listama iz stavka 1. ovoga članka dva ili više kandidata imaju jednak broj bodova, prednost se daje onome koji ima veći broj bodova po osnovi općeg uspjeha u prethodnom školovanju.

Ako po osnovi općeg uspjeha odnosno prosjeka ocjena dva ili više kandidata imaju jednaki broj bodova prednost se daje onom kandidatu čiji je opći uspjeh, odnosno prosjek ocjena, veći kad se isti zaokruži na dvije decimale.

Prijave kandidata za dodjelu stipendija za učenike i studente iz obitelji slabijeg imovnog stanja boduju se prema opisanim kriterijima iz ovog Pravilnika, te se na temelju ukupnog broja bodova prikupljenih po svim kriterijima pojedini kandidati svrstavaju redom od većega broja bodova prema manjemu, čime se utvrđuje lista prvenstva.

Ako na listi iz stavka 3. ovoga članka dva ili više kandidata imaju jednak broj bodova prednost se daje onome koji ima veći broj bodova po kriteriju socijalnog i materijalnog položaja.

Članak 27.

Prijedlozi lista za dodjelu stipendija objavljuju se na web stranici Grada Dubrovnika ([www.dubrovnik.hr](http://www.dubrovnik.hr)) u roku od 60 dana od dana isteka roka za podnošenje prijava.

U roku od osam dana od dana objave prijedloga lista kandidata svaki kandidat može putem Upravnog odjela gradonačelniku Grada Dubrovnika podnijeti pisani prigovor na pojedini prijedlog liste.

Gradonačelnik će donijeti odluku o prigovoru u roku od 15 dana od dana zaprimanja prigovora.

Članak 28.

Nakon isteka rokova iz članka 27. ovog Pravilnika, odnosno nakon donesenih odluka o eventualnim prigovorima, gradonačelnik Grada Dubrovnika donosi zaključak o dodjeli stipendija.

**PRAVA I OBVEZE KORISNIKA STIPENDIJA**

Članak 29.

Na temelju zaključka o dodjeli stipendija Upravni odjel priprema ugovor o stipendiranju za sve kandidate kojima je odobrena stipendija.

Članak 30.

Ugovor o stipendiranju sadrži:

* ime i prezime, odnosno naziv ugovornih strana,
* OIB-e ugovornih strana
* naziv obrazovne ustanove,
* naziv i godinu studija,
* rok isplate stipendije,
* uvjete raskida ugovora,
* iznos i način isplate stipendije ,
* druga prava i obveze ugovornih strana.

Članak 31.

Korisnik stipendije ne može istodobno biti korisnik druge stipendije, a ukoliko uz stipendiju Grada Dubrovnika ostvari pravo na drugu stipendiju, mora se pismeno očitovati o zadržavanju jedne stipendije.

U slučaju da korisnik stipendije ne postupi sukladno prethodnom stavku, isplata stipendije se obustavlja ako Upravni odjel utvrdi da korisnik stipendije prima stipendiju od drugog subjekta.

Sukladno stavku 1. i 2. ovoga članka, korisnik je dužan vratiti cjelokupan iznos primljene stipendije u roku od 90 dana od dana odustajanja od stipendije, odnosno od dana saznanja o primanju stipendije od drugog subjekta.

Ako neki od kandidata iz bilo kojeg razloga odustane od zaključivanja ugovora o stipendiranju ili u roku od mjesec dana od zakazanog termina za potpisivanje ugovora ne potpiše ugovor o stipendiranju, onda se ugovor zaključuje sa sljedećim kandidatom na listi prvenstva, uvijek zaključno do onog broja koliko se stipendija odobrava.

Članak 32.

Ugovor o stipendiranju u ime Grada Dubrovnika potpisuje gradonačelnik ili osoba koju on ovlasti, te stipendist ili osoba koju on ovlasti.

Ugovor o stipendiranju u ime učenika ili studenta, ako je malodoban, zaključuje njegov roditelj ili skrbnik.

Članak 33.

Trajanje stipendije ugovara se za vrijeme trajanja određenog programa (srednjoškolsko obrazovanje odnosno preddiplomski i diplomski studij) do najduže šest mjeseci apsolventskog staža nakon završetka diplomskog studija, osim za izvanredne studente koji su osobe s invaliditetom.

Stipendije se ne isplaćuju za mjesece srpanj i kolovoz.

Članak 34.

Korisnik stipendije dužan je redovito pohađati školu ili studij, upisujući godinu za godinom i završiti ga u roku bez ponavljanja godine, osim izvanrednih studenata koji su osobe s invaliditetom.

Pravo na nastavak isplate stipendije stječe se predajom potvrde o upisu u sljedeću nastavnu godinu, potvrde o prebivalištu ne starije od 6 (šest) mjeseci i to:

* učenici do 15. rujna
* studenti do 15. listopada.

Korisnici stipendija za nadarene studente, uz navedenu dokumentaciju, dužni su dostaviti potvrdu fakulteta o prosjeku ocjena za prethodnu godinu, koji ne smije biti ispod 3.5, a u protivnom gube status korisnika stipendije.

Korisnici stipendija za učenike i studente iz obitelji slabijeg imovnog stanja, uz navedenu dokumentaciju, dužni su dostaviti dokumentaciju kojom dokazuju da je njihov socijalni status, temeljem kojeg su ostvarili pravo na stipendiju, ostao nepromijenjen.

Učenik ili student koji ne prikaže odgovarajuće potvrde do isteka roka iz stavka 2. ovoga članka gubi pravo na daljnju isplatu stipendije.

Korisnik stipendije može ostvariti pravo na mirovanje u isplati stipendije za vrijeme trajanja akademske godine ako ne upiše sljedeću godinu ili ne postigne propisani prosjek iz opravdanih razloga (bolest, gubitak člana uže obitelji te drugi opravdani razlozi koji moraju biti potkrijepljeni odgovarajućom dokumentacijom)

O okolnostima iz stavka 6. ovoga članka i njihovoj opravdanosti odlučuje Povjerenstvo.

Korisnik stipendije koji je nezadovoljan odlukom Povjerenstva može uložiti prigovor gradonačelniku Grada Dubrovnika u roku od osam dana od dana primitka odluke Povjerenstva.

Odluka gradonačelnika je konačna.

Pravo na nastavak isplate stipendije stječe se upisom sljedeće godine i ostvarivanjem propisanog prosjeka, o čemu korisnik stipendije dostavlja odgovarajuću potvrdu Upravnom odjelu, uz uvjet da korisnik stipendije ispunjava kriterije utvrđene ovim Pravilnikom ili ugovorom o dodjeli stipendije.

Članak 35.

Ako korisnik stipendije prekrši bilo koju od svojih obveza preuzetih ugovorom o stipendiranju, ili koristi lažne podatke/isprave, gubi pravo na daljnju isplatu stipendija, te je dužan vratit puni iznos svih uplaćenih stipendija u proračun Grada Dubrovnika.

Članak 36.

Korisnici stipendija dužni su se javiti Upravnom odjelu u roku od 30 dana od dana završetka školovanja, kako bi Povjerenstvo utvrdilo postoji li potreba za radno mjesto korisnika stipendije na području Grada Dubrovnika.

Ukoliko Povjerenstvo utvrdi da postoji potreba za radnim mjestom koje odgovara stručnoj spremi korisnika stipendije, temeljem obavijesti Povjerenstva, isti je dužan prijavljivati se na natječaje za traženo radno mjesto na području Grada Dubrovnika.

Ukoliko korisnik stipendije ne dobije posao u roku od šest mjeseci, oslobađa se obveze zapošljavanja na području Grada Dubrovnika.

Korisnici stipendije koji su se zaposlili sukladno stavku 2. ovoga članka, dužni su raditi na području Grada Dubrovnika najmanje onoliko vremena koliko su primali stipendiju.

Članak 37.

Korisnici stipendije dužni su vratiti primljeni iznos stipendije ako:

* ne potraže zaposlenje na području Grada Dubrovnika sukladno odredbama članka 36. ovog Pravilnika,
* jednostrano raskinu radni odnos prije proteka roka utvrđenog člankom 36. ovoga Pravilnika,
* bez opravdanog razloga i u roku ne dostave podatke o završetku školovanja i o zaposlenju te
* krše odredbe ovog Pravilnika te ugovora o stipendiranju.

Članak 38.

Obveza zaposlenja iz članka 36. ovog Pravilnika odgađa se do završetka školovanja ako korisnik stipendije nastavlja obrazovanje na višem stupnju u zemlji i inozemstvu. O istom je u roku od mjesec dana od upisa na viši stupanj obrazovanja dužan obavijestiti Upravni odjel.

**ZAVRŠNE ODREDBE**

Članak 39.

Stupanjem na snagu ovog Pravilnika prestaje vrijediti Pravilnik o dodjeli stipendija učenicima i studentima s područja Grada Dubrovnika („Službeni glasnik Grada Dubrovnika“, br. 14/15.).

Članak 40.

Ovaj Pravilnik stupa na snagu osmog dana od dana objave u „Službenom glasniku Grada Dubrovnika“.

 Predsjednik Gradskog vijeća

 mr.sc. Marko Potrebica

**REPUBLIKA HRVATSKA**

**DUBROVAČKO-NERETVANSKA ŽUPANIJA**

**GRAD DUBROVNIK**

**Upravni odjel za obrazovanje, šport, socijalnu skrb i civilno društvo**

KLASA:602-01/17-02/19

UR.BROJ: 2117/01-05-17-1

Dubrovnik 6. prosinca 2017.

**GRADONAČELNIK**

**Mato Franković**

**PREDMET: Prijedlog teksta Pravilnika o dodjeli stipendija učenicima i studentima s područja Grada Dubrovnika**

Poštovani,

važećim Pravilnikom o dodjeli stipendija učenicima i studentima s područja Grada Dubrovnika („Službeni glasnik Grada Dubrovnika“, br. 14/15) predviđene su sljedeće kategorije za dodjelu stipendija:

1. stipendije za učenike i studente koji su sami stradalnici ili su djeca stradalnika iz Domovinskog rata,
2. stipendije za nadarene studente,
3. stipendije za učenike i studente u deficitarnim zanimanjima i
4. stipendije za učenike i studente iz obitelji slabijeg imovnog stanja

Prijedlog novog teksta Pravilnika o dodjeli stipendija učenicima i studentima s područja Grada Dubrovnika sadržava i novu mjeru, i to stipendije za studente koji su osobe s invaliditetom.

Pravo na sudjelovanje na natječaju u kategoriji stipendija za studente koji su osobe s invaliditetom imaju studenti koji su osobe s invaliditetom čiji stupanj tjelesnog oštećenja iznosi 50% ili više te studenti koji su osobe s invaliditetom a koji su korisnici osobne invalidnine sukladno odredbama važećeg Zakona o socijalnoj skrbi.

Obzirom da je uvedena nova kategorija, nužno je bilo adaptirati veliki broj odredbi Pravilnika, te iz tog razloga nije pripremljena odluka o izmjenama i dopunama Pravilnika, već je izrađen novi pravilnik, kojim se važeći Pravilnik stavlja izvan snage.

Ovom mjerom predlaže se stipendiranje studenata koji su osobe s invaliditetom, bez obzira na njihov status, tj. da li se radi o redovnom ili izvanrednom studentu, tako da je napravljena pozitivna iznimka u odnosu na ostale kategorije, u kojima se zahtjeva redovan status korisnika stipendije.

Namjera nove mjere jest obuhvatiti sve prijavitelje koji ispunjavaju prethodno navedene uvjete u kategoriji stipendija za studente koji su osobe s invaliditetom.

U prijedlogu teksta novog Pravilnika propisana je odredba o mirovanju prava na stipendiju u slučaju opravdanih razloga, kao što su bolest, gubitak člana uže obitelji te drugi opravdani razlozi koji moraju biti potkrijepljeni odgovarajućom dokumentacijom, a o čemu odlučuje nadležno Povjerenstvo, a odluku o prigovoru na neodobravanje mirovanja donosi gradonačelnik.

U privitku se nalazi tekst prijedloga Pravilnika o dodjeli stipendija učenicima i studentima s područja Grada Dubrovnika.

Shodno navedenom molimo gradonačelnika da donese slijedeći:

**Z A K LJ U Č A K**

1. Utvrđuje se prijedlog teksta Pravilnika o dodjeli stipendija učenicima i studentima s područja Grada Dubrovnika i dostavlja Gradskom vijeću Grada Dubrovnika na raspravu i donošenje.
2. Prijedlog teksta Pravilnika o dodjeli stipendija učenicima i studentima s područja Grada Dubrovnika čini sastavni dio ovog zaključka.
3. Izvjestitelj o ovom predmetu bit će privremeni pročelnik Upravnog odjela za obrazovanje, šport, socijalnu skrb i civilno društvo Grada Dubrovnika, Miho Katičić.

S poštovanjem,

**Miho Katičić, dipl. oec.**

**privremeni pročelnik**

**Obrazloženje**

**Pravna osnova**:

Pravna osnova za donošenje Pravilnika o dodjeli stipendija učenicima i studentima s područja Grada Dubrovnika su Zakon o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13. i 137/15 Statut Grada Dubrovnika ( „Službeni glasnik Grada Dubrovnika“, broj 06/13).

Člankom 35. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13. i 137/15.) propisano je da predstavničko tijelo donosi odluke i druge opće akte kojima uređuje pitanja iz samoupravnog djelokruga jedinice lokalne, odnosno područne (regionalne) samouprave.

Člankom 32. točkom 28. Statut Grada Dubrovnika ( „Službeni glasnik Grada Dubrovnika“, broj 04/09, 06/10, 03/11, 14/12, 06/13- pročišćeni tekst i 9/15) propisano je da Gradsko vijeće donosi odluke i druge opće akte koji su mu stavljeni u djelokrug zakonom.

**Razlog donošenja Pravilnika:**

Pravilnikom o dodjeli stipendija učenicima i studentima s područja Grada Dubrovnika („Službeni glasnik Grada Dubrovnika“, br. 14/15) predviđena je dodjela sljedećih stipendija:

1. stipendije za učenike i studente koji su sami stradalnici ili su djeca stradalnika iz Domovinskog rata,
2. stipendije za nadarene studente,
3. stipendije za učenike i studente u deficitarnim zanimanjima i
4. stipendije za učenike i studente iz obitelji slabijeg imovnog stanja

Prijedlog novog teksta Pravilnika o dodjeli stipendija učenicima i studentima s područja Grada Dubrovnika sadržava i novu mjeru, i to stipendije za studente koji su osobe s invaliditetom.

Pravo na sudjelovanje na natječaju u kategoriji stipendija za studente koji su osobe s invaliditetom imaju studenti koji su osobe s invaliditetom čiji stupanj tjelesnog oštećenja iznosi 50% ili više te studenti koji su osobe s invaliditetom a koji su korisnici osobne invalidnine sukladno odredbama važećeg Zakona o socijalnoj skrbi.

Obzirom da je uvedena nova kategorija, nužno je bilo adaptirati sve odredbe Pravilnika, te iz tog razloga nije pripremljena odluka o izmjenama i dopunama Pravilnika, već je izrađen novi tekst pravilnika, kojim se važeći Pravilnik stavlja izvan snage.

Ovom mjerom predlaže se stipendiranje studenata koji su osobe s invaliditetom, bez obzira na njihov status, tj. da li se radi o redovnom ili izvanrednom studentu, tako da je napravljena pozitivna iznimka u odnosu na ostale kategorije, u kojima se zahtjeva redovan status korisnika stipendije.

Namjera nove mjere jest obuhvatiti sve prijavitelje koji ispunjavaju prethodno navedene uvjete u kategoriji stipendija za studente koji su osobe s invaliditetom.

U prijedlogu teksta novog Pravilnika propisana je odredba o mirovanju prava na stipendiju u slučaju opravdanih razloga, kao što su bolest, gubitak člana uže obitelji te drugi opravdani razlozi koji moraju biti potkrijepljeni odgovarajućom dokumentacijom, a o čemu odlučuje nadležno Povjerenstvo, a odluku o prigovoru na neodobravanje mirovanja donosi gradonačelnik.

**Osnovna pitanja i cilj donošenja Pravilnika:**

Pravilnikom o dodjeli stipendije učenicima i studentima s područja Grada Dubrovnika utvrđeno je pet vrsta stipendija, i to sljedeće kategorije:

1. stipendije za učenike i studente koji su sami stradalnici ili su djeca stradalnika iz Domovinskog rata;
2. stipendije za nadarene učenike;
3. stipendije za učenike i studente u deficitarnim zanimanjima;
4. stipendije za učenike i studente iz obitelji slabijeg imovnog stanja;
5. stipendije za studente koji su osobe s invaliditetom.

Ovim Pravilnikom utvrđeni su opći te posebni kriteriji za ostvarivanje svake vrste stipendije, postupak dodjele stipendija, postupak podnošenja prigovora na odluku o dodjeli stipendija, prava i obveze korisnika stipendija, sastavni dijelovi ugovora o stipendiranju, pravo na mirovanje u slučaju opravdanih razloga (bolest, gubitak člana uže obitelji te drugi opravdani razlozi koji moraju biti potkrijepljeni odgovarajućom dokumentacijom), obveze korisnika stipendija po završetku studija vezano za obveze zapošljavanja na području Grada Dubrovnika i dr.